
 5.7.2018
 BG
 Официален вестник на Европейския съюз
 L 168/10
 РЕШЕНИЕ No 1/2018 НА КОМИТЕТА ЗА АСОЦИИРАНЕ ЕС—МОЛДОВА, ЗАСЕДАВАЩ В СЪСТАВ„ТЪРГОВИЯ“,
 от 16 април 2018 година
 с което се дава положително становище по подробната пътна карта в областта на обществените поръчки [2018/955]
 КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, подписано в Брюксел на 27 юни 2014 г., и по-специално член 272, параграф 3 от него,
 като има предвид, че:
 (1)
 Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“), бе сключено от Съюза с Решение (ЕС) 2016/839 на Съвета (1) и влезе в сила на 1 юли 2016 г.
 (2)
 В член 272, параграфи 1 и 2 от споразумението се предвижда, че Република Молдова представя на Комитета за асоцииране в състав „Търговия“ подробна пътна карта за прилагането на законодателството относно обществените поръчки с графици и основни етапи, в която са включени всички реформи с оглед на законодателното сближаване с достиженията на правото на Съюза и изграждането на институционален капацитет.
 (3)
 В член 272, параграф 3 се уточнява, че е необходимо положително становище от Комитета за асоцииране в състав „Търговия“, за да може подробната пътна карта да се превърне в референтен документ за процеса на прилагане, т.е. за законодателното сближаване на законодателството на Република Молдова, свързано с обществените поръчки, с достиженията на правото на Съюза.
 (4)
 В съответствие с член 438, параграф 3 от споразумението Комитетът за асоцииране разполага с правомощието да приема решения в случаите, предвидени в споразумението. Тези решения са задължителни за страните, които предприемат необходимите мерки за изпълнението им. Комитетът за асоцииране приема своите решения въз основа на съгласие между страните.
 (5)
 Съгласно член 438, параграф 4 от споразумението Комитетът за асоцииране заседава в състав „Търговия“, за да разглежда всички търговски и свързани с търговията въпроси в съответствие с дял V от споразумението.
 (6)
 Пътната карта в областта на обществените поръчки, представена от Република Молдова, отговаря на изискванията, предвидени в член 272, параграфи 1 и 2 от споразумението.
 (7)
 Поради това е целесъобразно Комитетът за асоцииране, заседаващ в състав „Търговия“, да приеме решение, с което да даде положително становище относно подробната пътна карта в областта на обществените поръчки, представена от Република Молдова,
 ПРИЕ НАСТОЯЩОТО РЕШЕНИЕ:
 Член 1
 Дава се положително становище относно Националната стратегия за обществените поръчки за периода 2016—2020 г. и плана за действие за изпълнението ѝ, приети от правителството на Република Молдова с Решение на правителството No 1332 от 14 декември 2016 г.
 Член 2
 Настоящото решение влиза в сила в деня на приемането му.
 Съставено в Брюксел на 16 април 2018 година.
 За Комитета за асоцииране в състав „Търговия“
 Председател
 P. SOURMELIS
 Секретари
 P. KHOMENKO
 C. CEBAN
 (1) Решение (ЕС) 2016/839 на Съвета от 23 май 2016 г. относно сключването от името на Европейския съюз на Споразумението за асоцииране между Европейския